ຫວຽດນາມ ຈັບກຸມ ພວກປະທ້ວງ 20 ຄົນ 
ຕໍາຫຼວດຫວຽດນາມຈັບກຸມພວກປະທ້ວງ 20 ຄົນ ທີ່ພົວພັນກັບ ບັນຫາຂັດແຍ່ງ ເລື້ອງທີ່ດິນ ໃກ້ໆນະຄອນຫຼວງຮາໂນຍ.
ຕໍາຫຼວດຫວຽດນາມຈັບກຸມປະຊາຊົນ 20 ຄົນທີ່ເຂົ້າຮ່ວມໃນການປະທ້ວງຢູ່ນອກນະ ຄອນຫຼວງຮາໂນຍ ການຕໍ່ສູ້ກັນໄດ້ເລີ້ມຂຶ້ນໃນວັນອັງຄານວານນີ້ ເວລາພວກຊາວບ້ານຫຼາຍຮ້ອຍຄົນປະ ທະກັນກັບພວກຕໍາຫຼວດປາບຈະລາຈົນແລະພວກກໍາລັງຮັກສາຄວາມປອດໄພອື່ນໆ ອີກຈໍານວນຫຼາຍເຖິງ 3 ພັນຄົນ ພວກຊາວບ້ານກ່າວວ່າ ທາງການໄດ້ທໍາຄວາມພະ ຍາຍາມທີ່ຜິດກົດ ໝາຍເພື່ອຂັບໄລ່ພວກຊາວກະສິກອນອອກຈາກທີ່ດິນຂອງເຂົາເຈົ້າ ສຳຫຼັບນຳໄປເປັນບ່ອນປຸກສ້າງເມືອງດາວທຽມໃໝ່ຂຶ້ນນັ້ນ ພວກຊາວບ້ານພາກັນໄປຕັ້ງຄ້າຍພັກແຮມໃນຄືນວັນຈັນຜ່ານມານີ້ໃນການຄາດກັນໄວ້ ລ່ວງໜ້າວ່າ ຈະມີການຂັບໄລ່ ພວກຊາວກະສິກອນອອກຈາກທີ່ດິນຊຶ່ງໄດ້ເປັນຈຸດສູງ ສຸດຂອງບັນຫາຂັດແຍ່ງເລື້ອງທີ່ດິນມາເປັນເວລາ 6 ປີໃນເຂດ Hung Yen ຂອງເມືອງ Van Giangນັ້ນ ບັນດາເຈົ້າໜ້າທີ່ກ່າວວ່າ ຕໍາຫຼວດໄດ້ໃຊ້ແກັສນໍ້າຕາ ແລະຍິງປືນເຕືອນເພື່ອຂັບໄລ່ໃຫ້ ພວກປະທ້ວງແຕກໜີໄປ ຊຶ່ງລາຍງານເວົ້າວ່າ ພວກປະທ້ວງເຫຼົ່ານີ້ໄດ້ທໍາການຕອບໂຕ້ ດ້ວຍການແກວ່ງກ້ອນຫີນ ແລະດິນຈີ່ໃສ່ພວກຕໍາຫຼວດ ການຂັດແຍ່ງກັນເລື້ອງທີ່ດິນໄດ້ກາຍມາເປັນບັນຫາທີ່ເພີ່ມທະວີຂຶ້ນນັບມື້ຢູ່ໃນຫວຽດ ນາມ ທີ່ເປັນປະເທດຄອມມີວນິດ ຊຶ່ງທີ່ດິນທັງໝົດແມ່ນເປັນຂອງລັດແລະສິດທິໃນການ ຊົມໃຊ້ທີ່ດິນບໍ່ໄດ້ໃຫ້ຄໍາອະທິບາຍຢ່າງຈະແຈ້ງມາໂດຍຕະຫຼອດ